CELEX: 62020TN0647
Language: bg
Date: 2020-10-21 00:00:00
Title: Дело T-647/20: Жалба, подадена на 21 октомври 2020 г. — Verelst/Съвет

11.1.2021   
            
            
               BG
            
            
               Официален вестник на Европейския съюз
            
            
               C 9/27
            
         
      Жалба, подадена на 21 октомври 2020 г. — Verelst/Съвет
      (Дело T-647/20)
      (2021/C 9/39)
      Език на производството: френски
      
         Страни
      
      
         Жалбоподател: Jean-Michel Verelst (Егезе, Белгия) (представител: C. Molitor, адвокат)
      
         Ответник: Съвет на Европейския съюз
      
         Искания
      
      Жалбоподателят моли Общия съд:
      
                  —
               
               
                  да отмени обжалвания акт,
               
            
                  —
               
               
                  да осъди ответника да заплати съдебните разноски.
               
            
         Основания и основни доводи
      
      Жалбоподателят излага две основания в подкрепа на жалбата си за отмяна на Решение за изпълнение (ЕС) 2020/1117 на Съвета от 27 юли 2020 година за назначаване на европейските прокурори в Европейската прокуратура, в частта, в която г-н Yves Van Den Berge е назначен за европейски прокурор в Европейската прокуратура като срочно нает служител със степен AD 13 за неподлежащ на подновяване срок от шест години, считано от 29 юли 2020 г. (ОВ L 244, 2020 г., стр. 18).
      
                  1.
               
               
                  Първо основание: нарушение на правилата, приложими за назначаването на европейските прокурори. Става въпрос за членове 288 ДФЕС, 289 ДФЕС, 291 ДФЕС и 296 ДФЕС, членове 20, 21 и 41 от Хартата на основните права на Европейския съюз (наричана по-нататък „Хартата“), общите принципи на правото на Европейския съюз на правна сигурност, оправдани правни очаквания, законност и недопускане на дискриминация, Регламент (ЕС) 2017/1939 на Съвета от 12 октомври 2017 година за установяване на засилено сътрудничество за създаване на Европейска прокуратура (ОВ L 283, 2017 г., стр. 1), и по-специално член 14, параграф 3 и член 16, параграфи 1, 2 и 3 от него, член 1 от Решение за изпълнение (EС) 2018/1696 на Съвета от 13 юли 2018 година относно правилата за работата на комитета по подбор, предвиден в член 14, параграф 3 от Регламент (ЕС) 2017/1939 за установяване на засилено сътрудничество за създаване на Европейска прокуратура (ОВ L 282, 2018 г., стр. 8), установените в това решение за изпълнение правила за работата на комитета по подбор, и по-специално членове VI.2 и VII.2, и процесуални правила. По това основание жалбоподателят отправя следните упреци към обжалвания акт, доколкото с него един от посочените от Белгия кандидати е назначен на длъжността европейски прокурор:
                  
                              —
                           
                           
                              на първо място (първа част), обжалваният акт не бил приет въз основа или с оглед на констатациите, които са направени от комитета по подбор след разглеждането на кандидатурите и изслушването на кандидатите и са намерили израз в обоснованото му становище, а напротив, въз основа по-специално на различна оценка на качествата на тези кандидати, направена в съответните подготвителни органи на Съвета, и
                           
                        
                              —
                           
                           
                              на второ място (втора част), в него били третирани по различен начин групата от кандидатите, посочени от Чехия, Германия, Естония, Гърция, Испания, Франция, Хърватия, Италия, Кипър, Латвия, Литва, Люксембург, Малта, Нидерландия, Австрия, Румъния, Словения, Словакия и Финландия, от една страна, и групата от кандидатите, посочени от Белгия, България и Португалия, от друга страна, като по отношение на първата той се основавал на становището на комитета по подбор, както се предвижда в регламента, а за втората прилагал друга, непредвидена в регламента процедура за оценка на качествата на кандидатите, проведена от неоправомощен за тази цел орган.
                           
                        
            
                  2.
               
               
                  Второ основание: липса на мотиви, нарушение на правото на добра администрация и явна грешка в преценката. По-конкретно като основание за отмяна се изтъква нарушение на член 296 ДФЕС, нарушение на член 41 от Хартата, нарушение на посочения по-горе Регламент (ЕС) 2017/1939, и по-специално на член 14, параграф 3 и на член 16, параграфи 1, 2 и 3 от него, нарушение на член 1 от посоченото по-горе Решение за изпълнение (ЕС) 2018/1696 и нарушение на установените с това решение за изпълнение правила за работа на комитета по подбор, и по-специално на членове VI.2 и VII.2, нарушение на принципа на добра администрация и на задължението за полагане на грижа, нарушение на процесуалните правила и явна грешка в преценката.
                  В това отношение жалбоподателят оспорва решението в обжалвания акт на длъжността европейски прокурор, що се отнася до Белгия, да бъде назначен избраният кандидат, като му се отдаде предпочитание спрямо останалите кандидати, и по-конкретно спрямо жалбоподателя, при това въз основа на анализ на опита на назначения кандидат в областта на финансовите престъпления и международното съдебно сътрудничество, и извода в обжалвания акт, че този кандидат има по-добра квалификация и професионален опит за заемане на длъжността европейски прокурор.